Source: https://www.riigiteataja.ee/akt/13349201?tegevus=salvesta-link
Timestamp: 2020-02-24 06:08:45+00:00
Document Index: 6456220

Matched Legal Cases: ['§ 8', '§ 9', '§ 51', '§ 1', '§ 7', '§ 2', '§ 7', '§ 3']

Kodakondsuse taotleja eesti keele eksamit ning Eesti Vabariigi põhiseaduse ja «Kodakondsuse seaduse» tundmise eksamit puudutavate Vabariigi Valitsuse määruste muutmine – Riigi Teataja
Kodakondsuse taotleja eesti keele eksamit ning Eesti Vabariigi põhiseaduse ja «Kodakondsuse seaduse» tundmise eksamit puudutavate Vabariigi Valitsuse määruste muutmine
RT I 2010, 57, 370
Vastu võetud 12.08.2010 nr 110
Määrus kehtestatakse «Kodakondsuse seaduse» § 8 lõike 3 ja § 9 lõike 2 ning «Keeleseaduse» § 51 lõike 7 alusel.
§ 1. Vabariigi Valitsuse 20. märtsi 2008. a määruse nr 68 «Kodakondsuse taotleja eesti keele eksami ja eesti keele tasemeeksami ühitamise tingimused ning eksami läbiviimise kord» (RT I 2008, 14, 104; 26, 176) § 7 lõige 6 muudetakse ja sõnastatakse järgmiselt:
«(6) Riiklik Eksami- ja Kvalifikatsioonikeskus teatab eksamitulemusest isikule kirjalikult või e-posti teel 30 päeva jooksul eksami toimumise päevast arvates. Riiklik Eksami- ja Kvalifikatsioonikeskus teeb eksami sooritanud isikule tunnistuse kättesaadavaks riigiportaali eesti.ee kaudu.»
§ 2. Vabariigi Valitsuse 25. septembri 2008. a määruse nr 143 «Kodakondsuse taotleja Eesti Vabariigi põhiseaduse ja «Kodakondsuse seaduse» tundmise eksami läbiviimise kord» (RT I 2008, 43, 245; 2009, 65, 448) § 7 lõige 3 muudetakse ja sõnastatakse järgmiselt:
«(3) Eksamikeskus teatab eksamitulemusest isikule kirjalikult või e-posti teel 14 päeva jooksul eksami toimumise päevast arvates. Eksamikeskus teeb eksami sooritanud isikule tunnistuse kättesaadavaks riigiportaali eesti.ee kaudu.»
§ 3. Käesolev määrus jõustub 1. oktoobril 2010. a.